Fasteignagjöld í sumum hverfum í Reykjavík , í Hafnarfirði , Kópavogi og Akureyri hækka langt umfram markmið lífskjarasamninganna á næsta ári samkvæmt upplýsingum frá verðlagseftirliti ASÍ . Verkefnastjóri þess segir þessar hækkanir vega þungt á almenning . Ekki er búið að finna stað fyrir tuttugu smáhýsi sem borgin hefur látið hanna fyrir fólk með sértækar þarfir . Formaður velferðarráðs segir að verið sé að skoða nokkrar staðsetningar . Deiliskipulagsferli hafi tafið fyrir og þá hafi komið fram áhyggjur hjá íbúum . Starfshópur um endurbætur á félagslegu leiguhúsnæði í Kópavogi segir að núverandi kerfi sé ósjálfbært og leggur til að húsaleiga félagslegra íbúða verði hækkuð um 30 prósent að jafnaði eða alls um 160 milljónir króna . Á móti verða einstaklingar sem uppfylla ákveðin skilyrði studdir persónubundið .